CELEX: 62011CA0577
Language: fi
Date: 2013-03-07 00:00:00
Title: Asia C-577/11: Unionin tuomioistuimen tuomio (neljäs jaosto) 7.3.2013 (Cour d’appel de Bruxellesin (Belgia) esittämä ennakkoratkaisupyyntö) — DKV Belgium v. Association belge des consommateurs test-achats ASBL (Palvelujen tarjoamisen vapaus — Sijoittautumisvapaus — Direktiivit 73/239/ETY ja 92/49/ETY — Muu ensivakuutus kuin henkivakuutus — Hinnoitteluvapaus — Ammattitoimintaan liittymättömät sairausvakuutussopimukset — Rajoitukset — Yleisen edun mukaiset pakottavat syyt)

27.4.2013   
            
            
               FI
            
            
               Euroopan unionin virallinen lehti
            
            
               C 123/5
            
         Unionin tuomioistuimen tuomio (neljäs jaosto) 7.3.2013 (Cour d’appel de Bruxellesin (Belgia) esittämä ennakkoratkaisupyyntö) — DKV Belgium v. Association belge des consommateurs test-achats ASBL
   (Asia C-577/11) (1)
   
   (Palvelujen tarjoamisen vapaus - Sijoittautumisvapaus - Direktiivit 73/239/ETY ja 92/49/ETY - Muu ensivakuutus kuin henkivakuutus - Hinnoitteluvapaus - Ammattitoimintaan liittymättömät sairausvakuutussopimukset - Rajoitukset - Yleisen edun mukaiset pakottavat syyt)
   2013/C 123/07
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d’appel de Bruxelles
   
      Pääasian asianosaiset
   
   
      Kantaja: DKV Belgium
   
      Vastaaja: Association belge des consommateurs test-achats ASBL
   
      Oikeudenkäynnin kohde
   
   Ennakkoratkaisupyyntö — Cour d’appel de Bruxelles — SEUT 49 artiklan, SEUT 56 artiklan, muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta 18.6.1992 annetun neuvoston direktiivin 92/49/ETY (kolmas vahinkovakuutusdirektiivi) (EYVL L 228, s. 1) 29 artiklan toisen kohdan ja 39 artiklan 3 kohdan sekä muun ensivakuutusliikkeen kuin henkivakuutusliikkeen aloittamista ja harjoittamista koskevien lakien, asetusten ja hallinnollisten määräysten yhteensovittamisesta 24.7.1973 annetun neuvoston direktiivin 73/239/ETY (EYVL L 228, s. 3) 8 artiklan 3 kohdan tulkinta — Kansallinen lainsäädäntö, jonka mukaan ammatilliseen toimintaan liittymättömien sairausvakuutussopimusten yhteydessä vakuutusmaksua, omavastuuta ja etuuksia voidaan tarkistaa ainoastaan vuosittain ja pelkästään erityisten kriteerien perusteella — Maksukorotusten ennakkolupajärjestelmä — Sijoittautumisvapauden ja palvelujen tarjoamisen vapauden periaatteiden rajoittaminen — Yleistä etua koskevat pakottavat syyt
   
      Tuomiolauselma
   
   
               1)
            
            
               Muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta (kolmas vahinkovakuutusdirektiivi) 18.6.1992 annetun neuvoston direktiivin 92/49/ETY 29 artiklaa ja 39 artiklan 2 ja 3 kohtaa sekä muun ensivakuutusliikkeen kuin henkivakuutusliikkeen aloittamista ja harjoittamista koskevien lakien, asetusten ja hallinnollisten määräysten yhteensovittamisesta 24.7.1973 annetun ensimmäisen neuvoston direktiivin 73/239/ETY, sellaisena kuin se on muutettuna direktiivillä 92/49, 8 artiklan 3 kohtaa on tulkittava siten, etteivät ne ole esteenä jäsenvaltion lainsäädännölle, jonka säännösten mukaan ammattitoimintaan liittymättömien sairausvakuutussopimusten yhteydessä vakuutusmaksua, omavastuuta ja etuuksia voidaan tarkistaa vuosittain vain
               
                           —
                        
                        
                           kuluttajahintaindeksin perusteella
                        
                     
                           —
                        
                        
                           sairaanhoidon hintaindeksin perusteella, jos ja siinä määrin kuin tämän indeksin kehitys on korkeampi kuin kuluttajahintaindeksin kehitys, tai
                        
                     
                           —
                        
                        
                           asianomaisen vakuutusyrityksen pyytämän ja vakuutusyritysten valvonnasta vastaavan hallintoviranomaisen myöntämän luvan nojalla, kun tämä viranomainen toteaa, että kyseisen yrityksen maksun soveltaminen tuottaa tai uhkaa tuottaa tappiota huolimatta siitä, että maksuja on tarkistettu näiden kahdentyyppisten indeksien perusteella.
                        
                     
         
               2)
            
            
               SEUT 49 ja SEUT 56 artiklaa on tulkittava siten, etteivät ne ole este tällaiselle lainsäädännölle, jos olemassa ei ole vähemmän rajoittavaa toimenpidettä, jolla voitaisiin saavuttaa samoin edellytyksin tavoite suojata kuluttajaa vakuutusmaksujen huomattavia ja ennakoimattomia korotuksia vastaan, mikä ennakkoratkaisua pyytävän tuomioistuimen on tarkistettava.
            
         
      (1)  EUVL C 32, 4.2.2012.